Μαρμελάδα Οξφόρδης
Σε πολλούς αρέσουν τα γλυκά και σε όλους αρέσουν τα... ξινά. Να όμως, που σε αρκετούς αρέσουν και τα πικρά.
6 μεγάλα, ώριμα πορτοκάλια , 1 γκρέιπφρουτ, 1 μεγάλο λεμόνι, ζάχαρη (περίπου 2 1⁄2 κιλά)
Για να φτιάξουμε μαρμελάδα Οξφόρδης, βάζουμε τα φρούτα με τόσο νερό που να τα σκεπάζει σε κατσαρόλα, να βράσουν μέχρι να μαλακώσουν. Θα χρειαστεί γύρω στη 1 ώρα. Ενδιάμεσα αλλάζουμε μία φορά το νερό.Όταν τρυπιούνται εύκολα με το πιρούνι, τα βγάζουμε με τρυπητή κουτάλα και τα αφήνουμε να κρυώσουν.Έπειτα, κόβουμε κάθε φρούτο στα τέσσερα και κάθε τέταρτο σε λεπτές φέτες. Ζυγίζουμε την ποσότητα και για κάθε ένα κιλό φρούτα βάζουμε 1.700 γραμμάρια ζάχαρη. Τα βάζουμε όλα σε κατσαρόλα μαζί με νερό ίσα που να τα σκεπάζει. Τα βράζουμε μέχρι να δέσει η μαρμελάδα.Γεμίζουμε αποστειρωμένα βαζάκια με τη μαρμελάδα Οξφόρδης, τα κλείνουμε καλά και τα γυρίζουμε ανάποδα μέχρι να κρυώσουν.
Ζάχαρη,Λεμόνι,Πορτοκάλι,Κεράσματα,Vegan,Νηστίσιμα,Χορτοφαγικά,Χωρίς γαλακτοκομικά,Χωρίς γλουτένη